Številka: 900-170/2012-4

Datum: 27. 9. 2012

**Z A P I S N I K**

12. redne seje Sveta Četrtne skupnosti Rožnik MOL, ki je bila v sredo, 26. 9. 2012 ob 18,00 uri v prostorih Službe za lokalno samoupravo, MU, MOL, Viška cesta 38 v Ljubljani.

Sejo je na podlagi 58. člena Statuta Mestne občine Ljubljana, sklicala in vodila podpredsednica Sveta Četrtne skupnosti Rožnik, MOL gospa Živa Vidmar (v nadaljevanju: predsedujoča).

NAVZOČI ČLANI SVETA: Tatjana Burnik, Tomaž Čučnik, Borut Knez, Daniel Kušer, Tomaž Šemrov, Vesna Škerl, Živa Vidmar in Jožica Vrhunc.

OPRAVIČENI ČLANI SVETA: Dušan Fatur in Anton Franc Gunde.

ODSOTNI ČLANI SVETA: Gregor Ciglar, Selma Halilović, Ana Iskra, Rastko Korošec in Saša Novak.

OSTALI NAVZOČI: Špela Šivavec in Mojca Mak, javni uslužbenki SLS, MU, MOL.

Na začetku seje je predsedujoča ugotovila, da je od 15 članov sveta prisotnih 8 članov, kar pomeni, da je bil svet sklepčen in je lahko začel z delom.

**Seja se ni snemala.**

Seja je bila sklicana z naslednjim

**DNEVNIM REDOM:**

1. **Potrditev zapisnika 11. redne in 3. izredne seje Sveta Četrtne skupnosti Rožnik, MOL.**
2. **Plan malih komunalnih del za leti 2013 in 2014.**
3. **Finančni načrt za leti 2013 in 2014.**
4. **Pripombe in pobude članov sveta Četrtne skupnosti Rožnik.**
5. **Razno.**

Navzočih je bilo 8 članov sveta.

Opredeljenih je bilo 8 članov sveta.

Za predlagani dnevni red je glasovalo 8 članov sveta.

**Dnevni red je bil sprejet.**

**AD 1**

**PREGLED IN POTRDITEV ZAPISNIKA 11. REDNE SEJE SVETA IN ZABELEŽKE 3. IZREDNE SEJE SVETA ČETRTNE SKUPNOSTI ROŽNIK, MOL**

Predsedujoča je uvodoma prisotne člane seznanila z realizacijo sklepov prejšnjih sej.

Predsedujoča dal na glasovanje naslednji:

**Predlog SKLEPA št.: 1/12:**

**Svet Četrtne skupnosti Rožnik, Mestne občine Ljubljana, je potrdil zapisnik 11. redne Sveta Četrtne skupnosti Rožnik, MOL.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 1/12 je bil sprejet.**

**in**

**Predlog SKLEPA št.: 2/12:**

**Svet Četrtne skupnosti Rožnik, Mestne občine Ljubljana, je potrdil zabeležko 3. izredne Sveta Četrtne skupnosti Rožnik, MOL.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 2/12 je bil sprejet.**

**AD 2**

**PLAN MALIH KOMUNALNIH DEL ZA LETI 2013 IN 2014**

Predsedujoča je predala besedo strokovni sodelavki Službe za lokalno samoupravo, MU, MOL, Špeli Šivavec, ki je prisotne seznanila z namenom malih komunalnih del.

V razpravi, ki se je razvila so sodelovali vsi prisotni člani Sveta Četrtne skupnosti Rožnik. Predsedujoča je dala na glasovanje naslednji:

**Predlog SKLEPA št.: 3/12:**

**Svet Četrtne skupnosti Rožnik, Mestne občine Ljubljana, bo plan malih komunalnih del izoblikoval na naslednji seji Sveta Četrtne skupnosti Rožnik, MOL.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 3/12 je bil sprejet.**

**AD 3**

**FINANČNI NAČRT ZA LETI 2013 IN 2014**

Predsedujoča je predlagala, da se prerazporedijo sredstva iz naslova sejnin. Sejnine so namenjene za udeležbo na sejah, vendar ne več kot za10 sej v letu. Današnja seja je peta v letošnjem letu, morebiti bomo vsega skupaj imeli 8 sej. Nekaj sredstev bo ostalo in smiselno bi jih bilo prerazporediti (postopek mora odobriti župan) na izvajanje nekega drugega programa. Točen znesek za prerazporeditev bo znan, k obo strokovna sodelavka Službe za lokalno samoupravo, MU, MOL naredila izračune.

Predsedujoča je dala na glasovanje;

**Predlog SKLEPA št.: 4/12:**

**Svet ČS Rožnik je odločil, da se podpredsednici sveta, gospe Živi Vidmar, ki po pooblastilu predsednika opravlja vsa dela in naloge predsednika s polnimi pooblastili, pripada mesečno povračilo stroškov, ki jih ima s svojim mobilnim telefonom nadomeščanja predsednika sveta ČS Rožnik, MOL.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 4/12 je bil sprejet.**

Predsedujoča je predlagala, da se v izvedbeni načrt izvajanja programov in projektov Četrtne skupnosti Rožnik vezanih na izvrševanje finančnega načrta za leto 2012, doda nov program. Predlaga pohod na Rožnik z gobjim piknikom, program bi skupaj s Četrtno skupnostjo Rožnik izvedlo Olepševalno turistično društvo Rožna dolina.

Predsedujoča je dala na glasovanje naslednji:

**Predlog SKLEPA št.: 5/12:**

**Olepševalno turistično društvo Rožna dolina bo v sodelovanju s Četrtno skupnostjo Rožnik, v mesecu oktobru 2012 organiziral in izvedel pohod na Rožnik z gobjim piknikom**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 5/12 je bil sprejet.**

Strokovna sodelavka Službe za lokalno samoupravo je prisotne seznanila, da predsednikom svetov, z Odlokom pripada 25,00 evrov mesečno za povračilo stroškov lastnega mobilnega telefona. Izplačilo je vezano na osebni zahtevek. Glede na to, da je gospod Gunde že nekaj mesecev odsoten in da ga s polnimi pooblastili nadomešča gospa Živa Vidmar, bi svet lahko sprejel sklep, ki bi omogočil plačilo teh stroškov Živi Vidmar.

Predsedujoča je dala na glasovanje naslednji:

**Predlog SKLEPA št.: 6/12:**

**Svet ČS Rožnik je odločil, da se podpredsednici sveta, gospe Živi Vidmar, ki po pooblastilu predsednika opravlja vsa dela in naloge predsednika s polnimi pooblastili, pripada mesečno povračilo stroškov, ki jih ima s svojim mobilnim telefonom.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 6/12 je bil sprejet.**

**AD 4**

**PRIPOMBE IN POBUDE ČLANOV SVETA ČETRTNE SKUPNOSTI ROŽNIK, MOL**

Predsedujoča je prisotne člane Sveta seznanila s predlogi, ki so svetu posredovali krajani.

1. Gospod Robert Račič predlaga postavitev talnih hitrostnih ovir na Cesti Dolomitskega odreda v neposredni bližini stanovanjskega bloka z naslovom Viška cesta 69a. Gospod Račič predlaga tudi, da se med bloki Viška cesta 69a-69d postavi dodatne svetilke.

V razpravi so sodelovali vsi prisotni člani sveta. Po razpravi je predsedujoča dala na glasovanje naslednji;

**Predlog SKLEPA št.: 7/12:**

**Svet Četrtne skupnosti Rožnik, MOL, Oddelku za gospodarske dejavnosti in promet, MU, MOL v pristojno reševanje odstopa elektronsko pošto gospoda Roberta Račiča. Svet meni, da gre resnično za nevaren cestni odsek, kjer je potrebno umiriti promet.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 7/12 je bil sprejet.**

1. Gospoda Blaž Jereb in Saša Stojkovič, sta ugotovila, ko sta pripravljala projekt za gradnjo, da je sicer javna cesta s katere imata uvoz in izvoz, še vedno v privatni lasti. Oddelek za gospodarske dejavnosti in promet je njuno vlogo že odstopil na Oddelek za ravnanje z nepremičninami, ki v MOLu skrbi za odkupe zemljišč. Lastnica javne ceste se z odkupom strinja. Svet naprošata za posredovanje pri pristojnih MOLovih službah.

Predsedujoča je dala na glasovanje naslednji;

**Predlog SKLEPA št.: 8/12:**

**Svet Četrtne skupnosti Rožnik, MOL, poziva Oddelek za ravnanje z nepremičninami, MU, MOL, da čimprej začne postopek odkupa, saj je cesta že kategorizirana z Odlokom o kategorizaciji občinskih cest. Občinske ceste pa morajo biti v skladu z določili Zakona o cestah v lasti občine.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 8/12 je bil sprejet.**

1. Na Svet Četrtne skupnosti Rožnik so se obrnili tudi iz Veleposlaništva ZDA, ki so najemniki stanovanjske hiše na naslovu Pot za Brdom 14 (prej Pot za Brdom 1a) in sicer na nasprotni strani ceste zaradi varnega izvoza.

**Predlog SKLEPA št.: 9/12:**

**Svet Četrtne skupnosti Rožnik, MOL, Oddelku za gospodarske dejavnosti in promet, MU, MOL v pristojno reševanje odstopa elektronsko pošto gospoda Vjekoslava Kuzmanoviča. Svet meni, da gre za upravičeno zahtevo, zaradi ovinka je vključevanje na cesto Pot za Brdom oteženo.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 9/12 je bil sprejet.**

1. Predsedujoča je prisotne člane sveta seznanila, da smo na sedež Četrtne skupnosti Rožnik, prejeli Predlog plana zimske službe za leti 2013/2014, kot po navadi je precejšen del ulic in cest, ki so v lastništvu MOL-a izpuščen iz načrta.

V razpravi, ki se je razvila so sodelovali vsi prisotni člani Sveta Četrtne skupnosti Rožnik.

Predsedujoča je na glasovanje dala naslednji:

**Predlog SKLEPA št.: 10/12:**

**V predlog plana zimske službe 2013/2014 je nujno potrebno vključiti vse ulice in ceste, ki so v lastništvu Mestne občine Ljubljana, ne glede na to ali so kategorizirane ali ne. Občani vztrajajo na tem, da niso dolžni čistiti in vzdrževati zemljišča, ki ni v njihovi lasti, saj plačujejo komunalni prispevek.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 10/12 je bil sprejet.**

1. Predsedujoča je prisotne seznanila, da se je gospod Avsec že meseca junija obrnil na Četrtno skupnost Rožnik, glede ureditve mirujočega prometa v Rožni dolini, natančneje na cesti XIX. Njegovo elektronsko sporočilo je bilo odstopljeno Oddelku za gospodarske dejavnosti in promet v pristojno reševanje. Gospod Avsec do današnjega dne ni dobil odgovora.

V razpravi, ki se je razvila, so sodelovali vsi prisotni člani Sveta Četrtne skupnosti Rožnik, MOL.

Predsedujoča je dala na glasovanje naslednji:

**Predlog SKLEPA št.: 11/12:**

**Svet Četrtne skupnosti Rožnik, MOL poziva Mestno občino Ljubljana, da uredi mirujoči promet v Rožni dolini, upoštevajoč pritisk študentov, ki lokalnemu prebivalstvu onemogočajo parkiranje pri svojih domovih.**

Navzočih je bilo 8 članov sveta.

Opredeljenih je bilo 8 članov sveta.

Za predlagani sklep je glasovalo 8 članov sveta.

**Sklep 11/12 je bil sprejet.**

**AD 5**

**RAZNO**

Pri tej točki dnevnega reda ni bilo razprave, zato je predsedujoči ob 19,30 uri zaključil sejo.

Zapisala:

Špela Šivavec

 Živa Vidmar

 podredsednica Sveta

 Četrtne skupnosti Rožnik

 Mestne občine Ljubljana